CELEX: 32011D0670
Language: el
Date: 2011-10-10 00:00:00
Title: Εκτελεστική απόφαση 2011/670/ΚΕΠΠΑ του Συμβουλίου, της 10ης Οκτωβρίου 2011 , για την εφαρμογή της απόφασης 2011/235/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν

12.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 267/13
            
         ΕΚΤΕΛΕΣΤΙΚΉ ΑΠΌΦΑΣΗ 2011/670/ΚΕΠΠΑ ΤΟΥ ΣΥΜΒΟΥΛΊΟΥ
   της 10ης Οκτωβρίου 2011
   για την εφαρμογή της απόφασης 2011/235/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2011/235/ΚΕΠΠΑ του Συμβουλίου, της 12ης Απριλίου 2011, σχετικά με περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν (1), και ιδίως το άρθρο 3 παράγραφος 1,
   Εκτιμώντας τα ακόλουθα:
   
               (1)
            
            
               Στις 12 Απριλίου 2011, το Συμβούλιο εξέδωσε την απόφαση 2011/235/ΚΕΠΠΑ.
            
         
               (2)
            
            
               Λόγω των συνεχιζόμενων καταχρήσεων όσον αφορά τα ανθρώπινα δικαιώματα στο Ιράν, θα πρέπει να συμπεριληφθούν νέα πρόσωπα στον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο παράρτημα της απόφασης 2011/235/ΚΕΠΠΑ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πρόσωπα που απαριθμούνται στο παράρτημα της παρούσας απόφασης προστίθενται στον κατάλογο που εκτίθεται στο παράρτημα της απόφασης 2011/235/ΚΕΠΠΑ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Λουξεμβούργο, 10 Οκτωβρίου 2011.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 100 της 14.4.2011, σ. 51.
   
      ΠΑΡΑΡΤΗΜΑ
      
         Κατάλογος προσώπων που αναφέρεται στο άρθρο 1
      
      
         Πρόσωπα
      
      
                   
               
               
                  Ονοματεπώνυμο
               
               
                  Στοιχεία ταυτοποίησης
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  ABBASZADEH-MESHKINI, Mahmoud
               
               
                   
               
               
                  Πολιτικός διευθυντής του Υπουργείου Εσωτερικών.
                  Ως επικεφαλής της επιτροπής του άρθρου 10 του νόμου για τις δραστηριότητες των πολιτικών κομμάτων και ομάδων, είναι υπεύθυνος της αδειοδότησης για τη διεξαγωγή διαδηλώσεων και άλλων δημοσίων εκδηλώσεων και της εγγραφής πολιτικών κομμάτων.
                  Το 2010, ανέστειλε στις δραστηριότητες δύο μεταρρυθμιστικών πολιτικών κομμάτων που συνδέονται με τον Mousavi – του Μετώπου Συμμετοχής του Ισλαμικού Ιράν και της Ισλαμικής Επαναστατικής Οργάνωσης Μουτζαχεντίν.
                  Από το 2009 εναντιώνεται συνεχώς και συστηματικά σε όλες τις μη κυβερνητικές συγκεντρώσεις, στερώντας, με τον τρόπο αυτό, το συνταγματικό δικαίωμα της διαμαρτυρίας και συλλαμβάνοντας, κατά συνέπεια, πολλούς ειρηνικούς διαδηλωτές, καταπατώντας το δικαίωμα της ελευθερίας του συνέρχεσθαι.
                  Επίσης, το 2009, δεν επέτρεψε στην αντιπολίτευση να πραγματοποιήσει εκδήλωση στη μνήμη των ανθρώπων που σκοτώθηκαν σε διαδηλώσεις κατά τη διάρκεια των προεδρικών εκλογών.
               
               
                  10.10.2011
               
            
                  2.
               
               
                  AKBARSHAHI Ali-Reza
               
               
                   
               
               
                  Διοικητής της αστυνομίας της Τεχεράνης.
                  Οι αστυνομικές δυνάμεις του χρησιμοποιούν βία, χωρίς να έχει προηγηθεί δίκη, εις βάρος υπόπτων κατά τη σύλληψη και την προσωρινή κράτηση, σύμφωνα με μάρτυρες της καταπίεσης, μετά τις εκλογές, της Σκοπιάς των Ανθρωπίνων Δικαιωμάτων (Human Rights Watch-HRW).
                  Η αστυνομία της Τεχεράνης συμμετείχε σε επιδρομές στους κοιτώνες του πανεπιστημίου της Τεχεράνης τον Ιούνιο του 2009, κατά τις οποίες, σύμφωνα με επιτροπή της ιρανικής βουλής (Majlis), περισσότεροι από 100 φοιτητές τραυματίστηκαν από την αστυνομία και τις δυνάμεις Basiji.
               
               
                  10.10.2011
               
            
                  3.
               
               
                  AKHARIAN Hassan
               
               
                   
               
               
                  Διευθυντής της πτέρυγας 1 της φυλακής Radjaishahr, στο Karadj.
                  Αρκετοί πρώην κρατούμενοι έχουν καταγγείλει τη χρήση βασανιστηρίων από αυτόν καθώς και τις εντολές του για μη παροχή ιατροφαρμακευτικής βοήθειας στους κρατούμενους. Ένας κρατούμενος στη φυλακή Radjaishahr ομολόγησε ότι υπέστη βαρύ ξυλοδαρμό από όλους τους φύλακες εν πλήρει γνώσει του Akharian.
                  Υπάρχει επίσης τουλάχιστον μία μαρτυρία για θάνατο κρατουμένου, του Mohsen Beikvand, στην πτέρυγα του Akharian.
               
               
                  10.10.2011
               
            
                  4.
               
               
                  AVAEE Seyyed Ali-Reza (άλλως: AVAEE Seyyed Alireza)
               
               
                   
               
               
                  Πρόεδρος του δικαστικού σώματος της Τεχεράνης.
                  Υπ’ αυτή την ιδιότητα, είναι υπεύθυνος για παραβιάσεις των ανθρωπίνων δικαιωμάτων, αυθαίρετες συλλήψεις, στερήσεις δικαιωμάτων των κρατουμένων και αύξηση του αριθμού των εκτελέσεων.
               
               
                  10.10.2011
               
            
                  5.
               
               
                  BANESHI Jaber
               
               
                   
               
               
                  Εισαγγελέας του Σιράζ.
                  Υπεύθυνος για την αυξημένη και υπερβολική χρήση της θανατικής ποινής, έχοντας εκδώσει δεκάδες αποφάσεις καταδίκης σε θάνατο. Εισαγγελέας στην υπόθεση των επιθέσεων με βόμβες στο Σιράζ το 2008, την οποία χρησιμοποίησε το καθεστώς για να καταδικάσει σε θάνατο αρκετούς αντιφρονούντες.
               
               
                  10.10.2011
               
            
                  6.
               
               
                  FIRUZABADI Υποστράτηγος Δρ Seyyed Hasan (άλλως: FIRUZABADI Υποστράτηγος Δρ Seyed Hassan· FIROUZABADI Υποστράτηγος Δρ Seyyed Hasan· FIROUZABADI Υποστράτηγος Δρ Seyed Hassan)
               
               
                  Τόπος γέν.: Machhad.
                  Ημερομ. γέν.: 3.2.1951.
               
               
                  Αρχηγός επιτελείου των Κοινών Ενόπλων Δυνάμεων του Ιράν.
                  Επίσης, μέλος του Ανώτατου Συμβουλίου Εθνικής Ασφάλειας (SNSC). Η ύψιστη στρατιωτική διοίκηση για την καθοδήγηση όλων των στρατιωτικών τμημάτων και πολιτικών, συμπεριλαμβανομένων του Στρατού των Φρουρών της Ιρανικής Επανάστασης (IRGC) και της αστυνομίας. Δυνάμεις υπό την επίσημη διοίκησή του κατέστειλαν βίαια ειρηνικές διαδηλώσεις και πραγματοποίησαν μαζικές συλλήψεις.
               
               
                  10.10.2011
               
            
                  7.
               
               
                  GANJI Mostafa Barzegar
               
               
                   
               
               
                  Γενικός εισαγγελέας του Κουμ.
                  Υπεύθυνος για την αυθαίρετη κράτηση και κακοποίηση δεκάδων κατηγορουμένων στο Κουμ. Ενέχεται σε σοβαρή παραβίαση του δικαιώματος δίκαιης δίκης, συμβάλλοντας στην αυξημένη και υπερβολική χρήση της θανατικής ποινής που έχει ως αποτέλεσμα τη ραγδαία αύξηση του αριθμού των εκτελέσεων από την αρχή του έτους.
               
               
                  10.10.2011
               
            
                  8.
               
               
                  HABIBI Mohammad Reza
               
               
                   
               
               
                  Αναπληρωτής εισαγγελέας του Ισπαχάν.
                  Ενέχεται σε διαδικασίες κατά τις οποίες οι κατηγορούμενοι στερούνται του δικαιώματος δίκαιης δίκης – όπως είναι η περίπτωση του Abdollah Fathi, ο οποίος εκτελέστηκε τον Μάιο του 2011, αφού ο Habibi του στέρησε το δικαίωμα να καταθέσει και αγνόησε τα ζητήματα ψυχικής υγείας κατά τη δίκη του Μαρτίου του 2010.
                  Ως εκ τούτου, ενέχεται σε σοβαρή παραβίαση του δικαιώματος δίκαιης δίκης, συμβάλλοντας στην αυξημένη και υπερβολική χρήση της θανατικής ποινής που έχει ως αποτέλεσμα τη ραγδαία αύξηση του αριθμού των εκτελέσεων από την αρχή του έτους.
               
               
                  10.10.2011
               
            
                  9.
               
               
                  HEJAZI Mohammad
               
               
                  Τόπος γέν.: Ισπαχάν
                  Ημερ.γέν.: 1956
               
               
                  Επικεφαλής του Σώματος Sarollah του IRGC στην Τεχεράνη, πρώην επικεφαλής των δυνάμεων Basij.
                  Το Σώμα Sarollah συνέβαλε σημαντικά στην καταστολή μετά τις εκλογές.
                  Ο Mohammad HEJAZI απέστειλε επιστολή στο Υπουργείο Υγείας στις 26 Ιουνίου 2009, για την απαγόρευση της πρόσβασης στα έγγραφα ή τα ιατρικά αρχεία όσων τραυματίστηκαν ή νοσηλεύτηκαν κατά τη διάρκεια των γεγονότων μετά τις εκλογές, υπονοώντας συγκάλυψη.
               
               
                  10.10.2011
               
            
                  10.
               
               
                  HEYDARI Nabiollah
               
               
                   
               
               
                  Επικεφαλής της Ιρανικής Αστυνομίας Αερολιμένων.
                  Από τον Ιούνιο του 2009 και μετά, έχει βασικό ρόλο στη σύλληψη, στο διεθνή αερολιμένα Ιμάμ Χομεϊνί, Ιρανών αντιφρονούντων οι οποίοι προσπαθούν να φύγουν από τη χώρα αφού ξεκίνησε η καταστολή – ακόμη και εντός της διεθνούς ζώνης.
               
               
                  10.10.2011
               
            
                  11.
               
               
                  JAVANI Yadollah
               
               
                   
               
               
                  Επικεφαλής του Πολιτικού Γραφείου του IRGC.
                  Ένας από τους πρώτους υψηλόβαθμους αξιωματούχους που ζήτησαν τη σύλληψη των Moussavi, Karroubi και Khatami. Έχει κατ’ επανάληψιν υποστηρίξει τη χρήση βίας και σκληρών ανακριτικών τακτικών κατά των διαμαρτυρόμενων μετά τις εκλογές (δικαιολογώντας τη μαγνητοσκοπούμενη απόσπαση ομολογιών) και έχει συστήσει την κακοποίηση των αντιφρονούντων, χωρίς να έχει προηγηθεί δίκη, μέσω δημοσιεύσεων με αποδέκτες το IRGC και το Basij.
               
               
                  10.10.2011
               
            
                  12.
               
               
                  JAZAYERI Massoud
               
               
                   
               
               
                  Αναπληρωτής αρχηγός επιτελείου των Κοινών Ενόπλων Δυνάμεων του Ιράν, υπεύθυνος του πολιτιστικού τομέα (αρμόδιος για τη δημόσια εικόνα της κρατικής άμυνας).
                  Συμμετείχε ενεργά στην καταστολή ως αναπληρωτής αρχηγός επιτελείου. Προειδοποίησε, με συνέντευξή του στην εφημερίδα Kayhan, ότι πολλοί αντιφρονούντες έχουν εντοπισθεί εντός και εκτός Ιράν και θα αντιμετωπισθούν εν ευθέτω χρόνω. Έχει απευθύνει ανοικτά έκκληση για άσκηση πίεσης στα ξένα μέσα ενημέρωσης και στην ιρανική αντιπολίτευση. Το 2010, ζήτησε από την κυβέρνηση να θεσπίσει αυστηρότερους νόμους κατά Ιρανών οι οποίοι συνεργάζονται με ξένα μέσα ενημέρωσης.
               
               
                  10.10.2011
               
            
                  13.
               
               
                  JOKAR Mohammad Saleh
               
               
                   
               
               
                  Διοικητής των Δυνάμεων των Φοιτητών Basij.
                  Υπ’ αυτή του την ιδιότητα, συμμετείχε ενεργά στην καταστολή διαδηλώσεων σε σχολές και πανεπιστήμια και σε κρατήσεις ακτιβιστών και δημοσιογράφων, χωρίς να έχει προηγηθεί δίκη.
               
               
                  10.10.2011
               
            
                  14.
               
               
                  KAMALIAN Behrouz
               
               
                  Τόπος γέν.: Τεχεράνη
                  Ημερομ. γέν.: 1983
               
               
                  Επικεφαλής της ομάδας «Ashiyaneh» του Διαδικτύου που συνδέέται με το IRGC.
                  Η Ψηφιακή Ασφάλεια «Ashiyaneh», η οποία ιδρύθηκε από τον Behrouz Kamalian, είναι υπεύθυνη για την εντατικό εκφοβισμό, μέσω του Διαδικτύου, Ιρανών αντιφρονούντων και μεταρρυθμιστών καθώς και ξένων φορέων. Στις 21 Ιουνίου 2009, στην ιστοσελίδα της Διαδικτυακής Αμυντικής Διοίκησης της Επαναστατικής Φρουράς αναρτήθηκαν φωτογραφίες με τα πρόσωπα ανθρώπων, με τη δικαιολογία ότι τραβήχτηκαν κατά τη διάρκεια διαδηλώσεων μετά τις εκλογές και με έκκληση προς τον ιρανικό λαό να «αναγνωρίσει τους στασιαστές».
               
               
                  10.10.2011
               
            
                  15.
               
               
                  KHALILOLLAHI Moussa (άλλως: KHALILOLLAHI Mousa)
               
               
                   
               
               
                  Εισαγγελέας του Tabriz.
                  Ασχολείται με την υπόθεση της Sakineh Mohammadi-Ashtiani· έχει επανειλημμένως αντιταχθεί στην αποφυλάκισή της και ενέχεται σε σοβαρές παραβάσεις του δικαιώματος δίκαιης δίκης.
               
               
                  10.10.2011
               
            
                  16.
               
               
                  MAHSOULI Sadeq (άλλως: MAHSULI, Sadeq)
               
               
                  Τόπος γέν:: Oroumieh (Ιράν)
                  Ημερομ. γέν.: 1959/60
               
               
                  Πρώην Υπουργός Εσωτερικών έως τον Αύγουστο του 2009.
                  Υπ’ αυτή του την ιδιότητα, είχε εξουσία επί του συνόλου των αστυνομικών δυνάμεων, των πρακτόρων ασφαλείας και των πρακτόρων με πολιτική περιβολή του Υπουργείου Εσωτερικών. Δυνάμεις υπό τις διαταγές του εξαπέλυσαν επιθέσεις στους κοιτώνες του πανεπιστημίου της Τεχεράνης στις 14 Ιουνίου 2009 και υπέβαλαν σε βασανιστήρια φοιτητές στο υπόγειο του υπουργείου (διαβόητο επίπεδο 4 του υπογείου). Άλλοι αντιφρονούντες έγιναν αντικείμενο βάναυσης μεταχείρισης στο κέντρο κράτησης Kahrizak, το οποίο διευθύνει η αστυνομία υπό τον έλεγχο του Mahsouli.
               
               
                  10.10.2011
               
            
                  17.
               
               
                  MALEKI Mojtaba
               
               
                   
               
               
                  Εισαγγελέας του Kermanshah.
                  Υπεύθυνος για τη δραματική αύξηση των αποφάσεων καταδίκης σε θάνατο, συμπεριλαμβανομένων των εκτελέσεων δι’ απαγχονισμού επτά ανθρώπων - στους οποίους απαγγέλθηκαν κατηγορίες από τον Maleki- μέσα σε μία ημέρα, την 3η Ιανουαρίου 2010, στην κεντρική φυλακή του Kermanshah. Υπεύθυνος, κατά συνέπεια, για την αυξημένη και υπερβολική χρήση της θανατικής ποινής.
               
               
                  10.10.2011
               
            
                  18.
               
               
                  OMIDI Mehrdad
               
               
                   
               
               
                  Επικεφαλής της μονάδας δίωξης ηλεκτρονικού εγκλήματος της ιρανικής αστυνομίας.
                  Υπεύθυνος για χιλιάδες έρευνες και απαγγελίες κατηγοριών σε βάρος μεταρρυθμιστών και αντιφρονούντων που χρησιμοποιούν το Διαδίκτυο. Υπεύθυνος για σοβαρές παραβιάσεις των ανθρωπίνων δικαιωμάτων κατά την άσκηση πίεσης σε πρόσωπα που υπερασπίζονται τα νόμιμα δικαιώματά τους, συμπεριλαμβανομένης της ελευθερίας της έκφρασης.
               
               
                  10.10.2011
               
            
                  19.
               
               
                  SALARKIA Mahmoud
               
               
                   
               
               
                  Αναπληρωτής Γενικός Εισαγγελέας της Τεχεράνης για θέματα φυλακών.
                  Άμεσα υπεύθυνος για την έκδοση πολλών ενταλμάτων σύλληψης κατά αθώων, ειρηνικών διαδηλωτών και ακτιβιστών. Σύμφωνα με πολλές μαρτυρίες προασπιστών των ανθρωπίνων δικαιωμάτων, σχεδόν όλοι όσοι συλλαμβάνονται, κρατούνται, κατόπιν εντολής του, χωρίς επικοινωνία με τον έξω κόσμο, χωρίς πρόσβαση στο συνήγορο ή την οικογένειά τους και χωρίς να τους απαγγελθούν κατηγορίες, για διαφορετικό χρονικό διάστημα, συχνά υπό συνθήκες που έχουν ως αποτέλεσμα τη βίαιη εξαφάνιση. Οι οικογένειές τους συχνά δεν πληροφορούνται τη σύλληψη.
               
               
                  10.10.2011
               
            
                  20.
               
               
                  SOURI Hojatollah
               
               
                   
               
               
                  Ως διευθυντής της φυλακής του Evin, είναι υπεύθυνος για σοβαρές παραβιάσεις των ανθρωπίνων δικαιωμάτων, όπως ξυλοδαρμούς και ψυχικά και σεξουαλικά βασανιστήρια.
                  Σύμφωνα με σταθερές πληροφορίες από διαφορετικές πηγές, η χρήση βασανιστηρίων αποτελεί κοινή πρακτική στη φυλακή του Evin. Στην πτέρυγα 209 κρατούνται πολλοί ακτιβιστές εξαιτίας της ειρηνικής δράσης τους κατά της κυβέρνησης.
               
               
                  10.10.2011
               
            
                  21.
               
               
                  TALA Hossein (άλλως: TALA Hosseyn)
               
               
                  Επικεφαλής της Ιρανικής Επιχείρησης Καπνού.
               
               
                  Αναπληρωτής γενικός κυβερνήτης («Farmandar»)της επαρχίας της Τεχεράνης έως τον Σεπτέμβριο του 2010, υπεύθυνος ιδίως για την παρέμβαση των αστυνομικών δυνάμεων και συνεπώς για την καταστολή διαδηλώσεων.
                  Βραβεύτηκε τον Δεκέμβριο του 2010 για το ρόλο του στην καταστολή μετά τις εκλογές.
               
               
                  10.10.2011
               
            
                  22.
               
               
                  TAMADDON Morteza (άλλως: TAMADON Morteza)
               
               
                  Τόπος γέν: πιθανώς Shahr Kord-Ισπαχάν
                  Ημερομ. γέν: 1959
               
               
                  Γενικός κυβερνήτης του IRGC για την επαρχία της Τεχεράνης, επικεφαλής του Συμβουλίου Δημόσιας Ασφαλείας της επαρχίας της Τεχεράνης.
                  Υπ’ αυτήν την ιδιότητά του, φέρει τη γενική ευθύνη για όλες τις δράσεις καταστολής, μεταξύ άλλων, των πολιτικών διαμαρτυριών από τον Ιούνιο του 2009 και μετά. Είναι γνωστό ότι ενέχεται προσωπικά στην παρενόχληση των ηγετών της αντιπολίτευσης Karroubi και Moussavi.
               
               
                  10.10.2011
               
            
                  23.
               
               
                  ZEBHI Hossein
               
               
                   
               
               
                  Αναπληρωτής γενικός εισαγγελέας του Ιράν.
                  Υπεύθυνος για αρκετές υποθέσεις που συνδέονται με τις διαμαρτυρίες μετά τις εκλογές.
               
               
                  10.10.2011
               
            
                  24.
               
               
                  BAHRAMI Mohammad-Kazem
               
               
                   
               
               
                  Επικεφαλής του δικαστικού τμήματος των ενόπλων δυνάμεων.
                  Ενέχεται στην καταστολή ειρηνικών διαδηλώσεων.
               
               
                  10.10.2011
               
            
                  25.
               
               
                  HAJMOHAMMADI Aziz
               
               
                   
               
               
                  Πρώην δικαστής στο πρώτο τμήμα του δικαστηρίου του Evin και σήμερα δικαστής στο τμήμα 71 του ποινικού δικαστηρίου της επαρχίας της Τεχεράνης.
                  Χειρίστηκε πολλές υποθέσεις κατά αντιφρονούντων, ιδίως αυτή κατά του Abdol-Reza Ghanbari, καθηγητή ο οποίος συνελήφθη τον Ιανουάριο του 2010 και καταδικάστηκε σε θάνατο για την πολιτική του δράση. Το πρωτοδικείο του Evin συστάθηκε πρόσφατα εντός της φυλακής του Evin και ο Jafari Dolatabadi υπερασπίσθηκε τη σύστασή του τον Μάρτιο του 2010. Στη συγκεκριμένη φυλακή ορισμένοι κατηγορούμενοι κρατούνται, γίνονται αντικείμενο κακοποίησης και αναγκάζονται να προβούν σε ψευδείς ομολογίες.
               
               
                  10.10.2011
               
            
                  26.
               
               
                  BAGHERI Mohammad-Bagher
               
               
                   
               
               
                  Αντιπρόεδρος της δικαστικής διοίκησης της επαρχίας του Νότιου Χορασάν, υπεύθυνος για την πρόληψη του εγκλήματος.
                  Πέραν των 140 εκτελέσεων μεταξύ Μαρτίου 2010 και Μαρτίου 2011 τις οποίες αναγνώρισε, τον Ιούνιο του 2011, εκατό ακόμη εκτελέσεις πραγματοποιήθηκαν μυστικά κατά την ίδια περίοδο και στην ίδια επαρχία του Νότιου Χορασάν, χωρίς να ενημερωθούν ούτε οι οικογένειες ούτε οι συνήγοροι.
                  Ενέχεται, κατά συνέπεια, σε σοβαρή παραβίαση του δικαιώματος δίκαιης δίκης, συμβάλλοντας στην αυξημένη και υπερβολική χρήση της θανατικής ποινής.
               
               
                  10.10.2011
               
            
                  27.
               
               
                  BAKHTIARI Seyyed Morteza
               
               
                  Τόπος γέν: Mashad (Ιράν)
                  Ημερομ. γέν: 1952
               
               
                  Υπουργός Δικαιοσύνης, πρώην γενικός κυβερνήτης του Ισπαχάν και διευθυντής της Κρατικής Οργάνωσης Φυλακών (έως τον Ιούνιο του 2004).
                  Ως Υπουργός Δικαιοσύνης, συνέβαλε σημαντικά στον εκφοβισμό και την παρενόχληση της ιρανικής διασποράς, ανακοινώνοντας τη σύσταση ειδικού δικαστηρίου για τους Ιρανούς που ζουν εκτός της χώρας. Χάρη στις προσπάθειες του εισαγγελέα της Τεχεράνης, δύο τμήματα του πρωτοβάθμιου και του δευτεροβάθμιου δικαστηρίου και αρκετά τμήματα του ειρηνοδικείου θα ασχοληθούν με τις υποθέσεις των ομογενών.
               
               
                  10.10.2011
               
            
                  28.
               
               
                  HOSSEINI Δρ Mohammad (άλλως: HOSSEYNI, Δρ Seyyed Mohammad· Seyed, Sayyed και Sayyid)
               
               
                  Τόπος γέν: Rafsanjan, Kerman.
                  Ημερομ.γέν: 1961
               
               
                  Υπουργός
                  Πολιτισμού και Ισλαμικής Καθοδήγησης από τον Σεπτέμβριο του 2009. Πρώην μέλος του IRGC, ενέχεται στην καταπίεση δημοσιογράφων.
               
               
                  10.10.2011
               
            
                  29.
               
               
                  MOSLEHI Heydar (άλλως: MOSLEHI Heidar· MOSLEHI Haidar)
               
               
                  Τόπος γέν.: Ισπαχάν (Ιράν)
                  Ημερομ. γέν.: 1956
               
               
                  Υπουργός Μυστικών Πληροφοριών.
                  Υπό την ηγεσία του, το Υπουργείο Μυστικών Πληροφοριών συνέχισε τις πρακτικές της ευρείας αυθαίρετης κράτησης και δίωξης διαμαρτυρόμενων και αντιφρονούντων. Το εν λόγω υπουργείο εξακολουθεί να διευθύνει την πτέρυγα 209 της φυλακής του Evin, όπου κρατούνται πολλοί ακτιβιστές εξαιτίας της ειρηνικής δράσης τους κατά της κυβέρνησης. Ανακριτές του Υπουργείου Μυστικών Πληροφοριών υποβάλλουν τους κρατούμενους στην πτέρυγα 209 σε ξυλοδαρμό και ψυχικά και σεξουαλικά βασανιστήρια. Ως Υπουργός Μυστικών Πληροφοριών, ο Moslehi φέρει την ευθύνη για τις συνεχιζόμενες κακοποιήσεις.
               
               
                  10.10.2011